પ્રાપ્ત વિગત મુજબ ગત રાત્રે 2 વાગે બર્ધન ચોક વિસ્તારમાંથી પોતાની મોટર સાયકલ લઇ પસાર થઇ રહેલા રફીક મામદ માડકિયાને નઝીર ઉર્ફે ગંઢાબાપુ અને અઝરૂ મણિયાર નામના બે શખ્સોએ આંતર્યો હતો. જેમાં નઝીર અને અઝરૂએ રફીકના પેટના ભાગે ઉપરાછાપરી છરીના ઘા મારી દીધા હતા. બાદમાં રફીક પોતાના મિત્રના બાઇક પર બેસી હોસ્પિટલે જઇ રહ્યા હતા પરંતુ 100 મીટરના અંતરે રફીક બંભાન થઇ રસ્તા પર ઢળી પડ્યો હતો. આથી રફીકને અન્ય વાહન મારફત હોસ્પિટલે ખસેડ્યો હતો. પરંતુ ટૂંકી સારવાર દરમિયાન તેનું મોત નીપજ્યું હતું. આ બનાવની જાણ થતા જ સિટી એ ડિવિઝન પોલીસનો કાફલો હોસ્પિટલે દોડી ગયો હતો.